OpenLLM-France/wikimedia huggingface dataset:
# Halle Janemar

Harald "Halle" Janemar (Uppsala, 4 de maig de 1920) va ser un ciclista i patinador de velocitat suec, que competí en categoria amateur. Com a ciclista destaca la victòria al Campionat de Suècia en contrarellotge de 1944, la Scandinavian Race Uppsala de 1945 i una medalla de bronze al Campionat del Món en pista de 1946. Com a patinador de velocitat va participar en els Jocs Olímpics d'Hivern de 1948, on fou onzè en la prova dels 500 metres del programa de patinatge de velocitat.

## Palmarès en ciclisme

* 1944
** Campió de Suècia en contrarellotge
* 1945
** 1r a la Scandinavian Race Uppsala

## Referències

* ↑ ONLUS®, Museo del Ciclismo Associazione Culturale. «Museo del Ciclismo - Harald JANEMAR» (en italià). [Consulta: 15 febrer 2024].
* ↑ «Olympedia – Halle Janemar». [Consulta: 15 febrer 2024].
* ↑ «Harald Janemar - Sveriges Olympiska Kommitté» (en suec). [Consulta: 15 febrer 2024].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Meierijstad

Meierijstad és un municipi del Brabant del Nord, al sud dels Països Baixos.
Es va crear l'1 de gener de 2017 amb la fusió de Schijndel, Sint-Oedenrode i Veghel.

## Centres de població

* Boerdonk
* Boskant
* Eerde
* Erp
* Keldonk
* Mariaheide
* Nijnsel
* Olland
* Schijndel
* Sint-Oedenrode
* Veghel
* Wijbosch
* Zijtaart

## Enllaços externs

* Meierijstad - Lloc web oficial
# Interdicte

* No s'ha de confondre amb Prohibició.
Un interdicte és una acció legal que persegueix posar fi a una situació produïda per una pertorbació que algú fa sobre un immoble d'un altre.
En el dret català, per tradició del dret romà, hom distingeix bàsicament quatre menes d'interdictes: a) el de recuperar la possessió d'un immoble, b) el de retenir-la, c) el d'obra nova i d) el de ruïna. Les accions interdictals són urgents i provisionals, permeten reproduir la discussió en un judici posterior. Es solen utilitzar en situacions en què cal una intervenció immediata.

## Recuperar

Pressuposa que algú ha pres possessió d'una finca sense autorització del que té dret a posseir-la, ja sigui el propietari o un simple ocupant amb dret (ex.: un llogater o un masover). Aquest darrer demana del jutge que faci fora l'ocupant sense dret i que li reposi en la seva possessió de l'immoble.
Els requisits d'aquesta acció legal són: a) identificar perfectament l'immoble que hom vol recuperar, b) identificar a la persona que l'ha ocupat sense dret i c) demostrar que es té més dret a ocupar que qui ocupa en el moment d'iniciar l'acció.
Una figura legal connexa amb aquesta és el precari.

## Retenir

Implica que algú està molestant la possessió de qui té dret legal a posseir. Aquest darrer demana del jutge que impedeixi el pertorbador continuar amb la pertorbació. Per exemple, un veí passa sovint per una finca amb el seu tractor, tot i que se li té prohibit.

## Obra nova

S'aplica quan algú fa una obra que perjudica la possessió d'altri i persegueix que es paralitzi l'obra cautelarment.

## Ruïna

S'empra quan un edifici o un arbre amenaça la possessió d'un altre i la seva finalitat és que el jutge obligui a prendre mesures per evitar danys.
# Shropshire (formatge)

El Shropshire és un formatge de llet de vaca fabricat al Regne Unit. Fou elaborat per primera vegada als anys 1970 a la làctica Castle Stuart a Inverness (Escòcia) per Andy Williamson, un fabricant de formatges expert en la preparació de formatge Stilton a Nottinghamshire.
El formatge va ser conegut inicialment com a Inverness-shire Blue o Blue Stuart, però finalment va ser comercialitzat com Shropshire Blue, nom triat per augmentar la seva popularitat, malgrat mancar de relació alguna amb el comtat de Shropshire.
Una reivindicació alternativa a la primera producció del formatge, de l'empresa Westry Roberts, amb seu a Shropshire, suggereix que el formatge es va originar al comtat que porta el nom dels anys setanta; sembla que un article arxivat de 1977 donaria suport a aquesta afirmació.
Després del tancament de la làctica Castle Stuart l'any 1980, el formatge va ser reviscut per Elliot Hulme i Harry Hanlin de Cheshire, però de nou la seva fabricació va cessar aviat.
Actualment és fabricat per Long Clawson (Leicestershire) i les làctiques Cropwell Bishop i Colston Bassett a Nottinghamshire.
També es realitza una variant, anomenada Ludlow Blue, al comtat de Shropshire en una petita lleteria artesanal. Ludlow Blue utilitza carotè com a colorant més que annato, el que fa que el color sigui més groc.

## Descripció

El Shropshire és un formatge blau fet de llet de vaca pasteuritzada, i empra quall vegeta. El color taronja procedeix de l'addició d'annato, un colorant natural. El Penicillium roqueforti produeix les vetes.
El formatge té un color marró ataronjat fosc, escorça natural i madura per unes 10–12 setmanes amb un contingut gras de prop del 34 %. Fet de forma semblant al Stilton, és un formatge suau amb un sabor fort i una aroma lleugerament acre. És lleugerament agre i de sabor més fort i normalment més cremós que el Stilton.

## Referències

* ↑ «Shropshire Blue». Teddington Cheese Company.
* ↑ «Shropshire Blue Cheese Inventor dies at 89». Shropshire Star. [Consulta: 26 octubre 2016].
* ↑ «Shropshire History». Shropshire History Archive. [Consulta: 26 octubre 2016].
* ↑ «Ludlow Food Centre: Dairy». Arxivat de l'original el 8 d’agost 2012. [Consulta: 24 desembre 2012].

## Enllaços externs

* Web del formatge shropshire Arxivat 2019-06-24 a Wayback Machine. (anglès)
# Coll de la Pedra Dreta (Sant Llorenç de Cerdans)

El Coll de la Pedra Dreta és una collada situada a 1.012,5 m alt en el límit dels termes municipal de Maçanet de Cabrenys, de la comarca de l'Alt Empordà i comunal de Sant Llorenç de Cerdans, a la comarca del Vallespir (Catalunya del Nord).
Està situat a l'extrem sud-est del terme de Sant Llorenç de Cerdans i al nord-oest del de Maçanet de Cabrenys, a prop i al nord d'on aquests dos termes es troben amb el d'Albanyà, també de l'Alt Empordà. El triterme el marca la Creu del Canonge, que és al sud-est d'aquest coll. També al sud-est, més a prop, es troba el Coll de la Creu del Canonge.
En aquest coll hi ha la fita transfronterera número 545, situada tres metres a l'est del camí. És una fita grossa, de base quadrangular capçada per una forma piramidal.

## Bibliografia

* Becat, Joan. «153 - Sant Llorenç de Cerdans». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Ponsich, Pere; Lloret, Teresa; Gual, Raimon. «Sant Llorenç de Cerdans». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.

## Referències

* ↑ El Coll de la Pedra Dreta en els ortofotomapes de l'IGN
* ↑ «Mojones de los Pirineos.com». info@mojonesdelospirineos.com. [Consulta: 5 agost 2016].
# Font de la plaça del Mestre Gelonch

La Font de la plaça del Mestre Gelonch és un edifici del municipi de Castellar del Vallès (Vallès Occidental). És una obra inclosa en l'Inventari del Patrimoni Arquitectònic de Catalunya.

## Descripció

És un edifici de planta rectangular amb teulada de quatre vessants. Un llarg clos tanca la propietat formada pels jardins i l'habitatge situat en un vèrtex de la finca. La casa consta de planta baixa i dos pisos subratllats en la façana per un fris de ceràmica vidriada de color verd. La façana principal presenta una distribució asimètrica, al centre la porta d'entrada flanquejada per dues finestres i dos fanals de ferro forjat. A l'angle esquerra de la façana destaca a la planta i al pis una gran finestra i en el segon pis una balconada traduint-ne aquesta distribució en la façana perpendicular a la principal. La façana que dona al carrer, i pot ser per aquest motiu, presenta menys obertures, destaca la continuació del fris de ceràmica vidriada que ressegueix també l'arc de la finestra. Les finestres mostren també decoració amb ceràmica vidriada a la zona del llindar.

## Referències

* ↑ «Font de la plaça del Mestre Gelonch». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 desembre 2015].
# Grace (cràter)

* Aquest article tracta sobre un cràter de Venus. Si cerqueu un cràter de la Lluna, vegeu «Grace (cràter lunar)».
Grace és un cràter d'impacte en el planeta Venus de 19 km de diàmetre. Porta el nom d'un antropònim grec, i el seu nom va ser aprovat per la Unió Astronòmica Internacional el 1994.

## Referències

* ↑ «Grace». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Anglaterra (desambiguació)

«Anglaterra» té aquests significats:
* Geografia:
** Anglaterra: una de les nacions que formen el Regne Unit de la Gran Bretanya i Irlanda del Nord.
** Nova Anglaterra: una regió dels Estats Units d'Amèrica.
* Història:
** Regne d'Anglaterra: fou un estat històric europeu que va existir entre el 927 i el 1707.
** Commonwealth d'Anglaterra: fou un estat històric que existí entre 1649 i 1660.
** Batalla d'Anglaterra: fou una ofensiva aèria que els alemanys van llançar contra el Regne Unit durant la Segona Guerra Mundial.
# Sarcosuchus

Sarcosuchus és un gènere extint de cocodrilomorf neosuc que va viure durant el període Cretaci de l'era Mesozoica, fa aproximadament 110 milions d'anys. Se'n coneixen dues espècies, Sarcosuchus imperator i Sarcosuchus hartii.

## Referències

* ↑ Sereno, Paul C.; Larsson, Hans C. E.; Sidor, Christian A.; Gado, Boubé «The Giant Crocodyliform Sarcosuchus from the Cretaceous of Africa» (en anglès). Science, 294, 5546, 16-11-2001, pàg. 1516–1519. DOI: 10.1126/science.1066521. ISSN: 0036-8075.
* ↑ Souza, Rafael G; Figueiredo, Rodrigo G; Azevedo, Sérgio A K; Riff, Douglas; Kellner, Alexander W A «Systematic revision of Sarcosuchus hartti (Crocodyliformes) from the Recôncavo Basin (Early Cretaceous) of Bahia, north-eastern Brazil» (en anglès). Zoological Journal of the Linnean Society, 12-08-2019, pàg. zlz057. DOI: 10.1093/zoolinnean/zlz057. ISSN: 0024-4082.
* ↑ O’Brien, Haley D; Lynch, Leigha M; Vliet, Kent A; Brueggen, John; Erickson, Gregory M «Crocodylian Head Width Allometry and Phylogenetic Prediction of Body Size in Extinct Crocodyliforms» (en anglès). Integrative Organismal Biology, 1, 1, 01-01-2019, pàg. obz006. DOI: 10.1093/iob/obz006. ISSN: 2517-4843.
# Baranagar

Baranagar (bengali বরানগর) o Barahanagar és una ciutat del districte de North 24 Parganas a Bengala Occidental, Índia. És un centre industrial. Està situada a 22° 38′ N, 88° 22′ E﻿ / ﻿22.64°N,88.37°E﻿ / 22.64; 88.37 a l'est del riu Hooghly, a 10 km al nord de Calcuta. La seva població és de 250.615 habitants (2001) i eren ja 25.432 el 1901. És seu de l'Institut d'Estadística de l'Índia.

## Història

Al segle xvi els portuguesos hi van establir una factoria de la que no es tenen detalls. Els holandesos hi van establir la seva factoria, al lloc dels portuguesos, al segle xvii en data exacta desconeguda. Streynsham Master la va visitar el 1676. Va funcionar la major part del segle xviii fins al 1795 quan fou cedida a la Companyia Britànica de les Índies Orientals i agregades a les terres de Baranagar ajuntes a les terres de Panchannagram. Fou lloc de plaer per europeus residents a Calcuta. La municipalitat es va formar el 1869 i fou anomenada North Suburban; el 1889 es va formar la municipalitat de Cossipore-Chitpur i llavors se li va canviar el nom a Municipalitat de Baranagar, que més tard, a final del segle xix, es va dividir en dues parts: la part nord, que va formar la municipalitat de Kamarhati, i la part sud que va restar la de Baranagar.

## Educació

És la llar de l'Indian Statistical Institute, una institució d'importància nacional dedicada a la investigació, l'ensenyament i l'aplicació d'estadístiques, ciències naturals i ciències socials. La Institut missió Baranagore Ramakrishna Ashrama és una de les escoles més antigues i reconegudes de Baranagar. i Parganas del Nord 24.

## Llocs interessants

Destaca el temple de vidre de Kaancher Mandir, el temple de Joy Mitra Kali Bari, el temple de Kali a Dakshineswar (o Rashmoni Mandir), el de Pathbari. Ramakrishna Paramahamsa, un predicardor i Swami Vivekananda, va visitar la zona i es va iniciar la seva missió a Baranagar Math, prop de Pramanick Ghat per Sri Ramakrishna Dev que va acabar fundant un orde religiós després localitzada a Belur Math. Udyan Baati (Cossipore Math) és un altre lloc dels seguidors de Sri Ramakrishna, on va esdevenir el Kalpataru l'1 de gener de 1886. Altres llocs són Pramanick kalibari, Kouleswar Mandir i Pathbari Mandir (lloc eon el santó Gouranga va posar el peu fa 400 anys de camí a Puri).

## Referències

* ↑ «Baranagar» (en anglès). Encyclopaedia Britannica. [Consulta: 3 setembre 2023].
* ↑ Bhaduri, Saugata. Polycoloniality: European Transactions with Bengal from the 13th to the 19th Century (en anglès). Bloomsbury Publishing, 2021-12-30, p. 104. ISBN 978-93-89812-56-5.
* ↑ Desai, Madhuri «Review of British Houses in Late Mughal Delhi». Traditional Dwellings and Settlements Review, 31, 1, 2019, pàg. 87–89. ISSN: 1050-2092.
* ↑ Archambault, Hannah L. «Becoming Mughal in the Nineteenth Century: The Case of the Bhopal Princely State» (en anglès). South Asia: Journal of South Asian Studies, 36, 4, 01-12-2013, pàg. 479–495. DOI: 10.1080/00856401.2013.788465. ISSN: 0085-6401.
# Shrouk El-Attar

Shrouk El-Attar (àrab: شروق العطار, Xurūq al-ʿAṭṭār) (Alexandria, 1994) és una enginyera de disseny electrònic nascuda a Egipte. És refugiada i utilitza la seva dansa del ventre per conscienciar i fer campanya pels drets de la comunitat LGBT+ a Egipte.
Mitjançant els espectacles de dansa que realitza, El-Attar ajuda a recaptar fons per abonar taxes legals per a persones LGBT a Egipte i és capaç d'ajudar a reubicar als que estan en risc per la seva sexualitat.
Shrouk El-Attar és una de les dones triades l'any 2018 per la BBC com una de les 100 dones més influents del món de l'any (100 Women BBC). La sèrie examina la funció de les dones en el segle XXI i té actes tant a Londres com a Mèxic. Una vegada es coneix el nom de les premiades, comença un programa de al BBC anomenat "BBC's women season", de tres setmanes de durada, en el qual s'inclou una emissió i difusió de les premiades, programes en línia, debats i articles relacionats amb el tema de les dones.

## Referències

* ↑ «belly-dancer-dons-beard-to-protest-lgbt-abuse-in-egypt» (en anglès), 14-03-2018.
* ↑ «Meet the UN's 'Woman of the Year': An Egyptian, queer, bellydancing activist» (en anglès), 14-03-2018.
* ↑ «BBC 100 WOMEN 2018: THE TRAILBLAZING WOMEN WE SHOULD ALL GET TO KNOW» (en anglès). The Independent. [Consulta: 3 desembre 2018].
* ↑ «100 Women: Who is taking part?». BBC News, 22-10-2013.
* ↑ «100 Women 2016: Mexico festival draws thousands». BBC News, 25-11-2016.
* ↑ «Participa Inmujeres CDMX en el festival 100 Women de la BBC» (en castellà). CDMX, 24-11-2016 [Consulta: 6 desembre 2016]. Arxivat 2016-12-20 a Wayback Machine. «Còpia arxivada». Arxivat de l'original el 2016-12-20. [Consulta: 12 gener 2019].
* ↑ «Saalumarada Thimmakka in BBC's 100 Women list». The Times of India, 23-11-2016.
# Projecció capsular

En els rosegadors, la projecció capsular és una càpsula òssia que conté l'arrel de la incisiva inferior. És visible en forma de prominència a l'os de la cara labial (exterior) del maxil·lar inferior. La mida d'aquesta projecció varia significativament d'una espècie a l'altra.
La majoria d'orizominis tenen una projecció capsular ben desenvolupada, que generalment se situa darrere de l'apòfisi coronoide, però molts en tenen una de petita ubicada a sota d'aquesta apòfisi i alguns no en tenen cap. Els fil·lotinis i els akodontinis també tenen una projecció capsular de mida variable.

## Referències

* ↑ Weksler, 2006, p. 42.
* ↑ Weksler, 2006, p. 41.
* ↑ Steppan, 1995, p. 26.
* ↑ Weksler, 006, p. 41–42.
* ↑ Steppan, 1995, p. taula 4.

## Bibliografia

* Steppan, S. J «Revision of the tribe Phyllotini (Rodentia: Sigmodontinae), with a phylogenetic hypothesis for the Sigmodontinae» (en anglès). Fieldiana Zoology, 80, 1995, pàg. 1–112.
* Weksler, M «Phylogenetic relationships of oryzomyine rodents (Muroidea: Sigmodontinae): separate and combined analyses of morphological and molecular data» (en anglès). Bulletin of the American Museum of Natural History, 296, 2006, pàg. 1–149.
# Frédéric Schoendoerffer

Frédéric Schoendoerffer (Boulogne-Billancourt, 3 d'octubre de 1962) és un director, productor de cinema i guionista francès.

## Biografia

Frédéric Schoendoerffer és el fill gran de Pierre Schoendoerffer. És el germà de l'actor Ludovic Schoendoerffer. Està casat i és pare de tres fills.
Va començar en el món de l'audiovisual com a ajudant de direcció; va rodar el seu primer curtmetratge, Diabolique, a mitjans dels anys 80, i va continuar la seva carrera com a assistent el 1985 a la comèdia À nous les jeux, de Michel Lang. Després va ajudar el seu pare a Diên Biên Phu, la qual cosa el va animar a provar la seva primera experiència amb un mitjà de llargmetratge que havia quedat inèdit: La vie ne fait pas de cadeau. Després va entrar al món de la televisió, col·laborant en telefilms. Es va convertir en director de cinema el 1999, amb Scènes de crimes. Aquesta pel·lícula també va ser nominada al César a la millor primera pel·lícula durant la cerimònia del 26a cerimòniad els Premis César.

## Filmografia
### Director

* 2000 : Scènes de crimes
* 2004 : Agents secrets
* 2007 : Truands
* 2009 : Braquo (sèrie de televisió)
* 2011 : Switch
* 2014 : 96 heures
* 2016 : Le Convoi
* 2018 : Kepler(s), sèrie de televisió

### Productor

* 2007 : Truands
* 2011 : Switch

### Guionista

* 2000 : Scènes de crimes
* 2004 : Agents secrets
* 2007 : Truands
* 2011 : Switch

### Ajudant de director

* 1985 : P.R.O.F.S
* 1985 : À nous les garçons
* 1992 : Diên Biên Phu
* 1992 : Sabine j'imagine
* 1995 : Le Parasite
* 1997 : Le bonheur est un mensonge

### Actor

* 1985 : P.R.O.F.S, de Patrick Schulmann
* 2008 : MR 73, d'Olivier Marchal

## Referències

* ↑ Simon, Nathalie «Frédéric Schoendoerffer, au nom du père» (en francès). Le Figaro, 22-04-2014 [Consulta: 7 març 2016].
* ↑ Fréderic Schoendoerffer rueda en Tarifa algunas escenas de la película "Agentes secretos", Europa Press, 3 de juny de 2003
* ↑ Switch de Frédéric Schoendoerffer: un peligroso intercambio de apartamentos, CCineuropa, 27 d'octubre de 2010

## Enllaços externs

* 8 films liés à Frédéric Schoendoerffer a CinéRessources.net
* Les gens du cinéma
# Grace (cràter lunar)

Grace és un petit cràter volcànic situat a la regió nord de la Mare Tranquillitatis, a la cara visible de la Lluna. En els seus voltants, a més del cràter d'impacte Lucian (a l'est) i el Mons Esam (al nord-nord-oest), es troba un altre petit cràter volcànic, Diana (a l'oest).
El cràter està situat a la part superior d'una cúpula lunar formada per un volcà escut. Presenta una forma gairebé circular, sense mostres d'erosió evidents.

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Wyartita

La wyartita és un mineral de la classe dels carbonats. Rep el seu nom de Jean Wyart (1902-1992), professor de mineralogia de la Sorbona, París, França.

## Característiques

La wyartita és un carbonat de fórmula química CaU$^{5+}$(UO₂)₂(CO₃)O₄(OH)·7H₂O. La wyartita és única en tractar-se de l'únic mineral amb urani pentavalent, més un sisè una forma de grup uranil (UO₂). Cristal·litza en el sistema ortoròmbic, i es troba en forma de petits cristalls amb (001) predominant, estriats, i (110). La seva duresa a l'escala de Mohs es troba entre 3 i 4.
Segons la classificació de Nickel-Strunz, la wyartita pertany a «05.EA - Uranil carbonats, UO₂:CO₃ > 1:1» juntament amb els següents minerals: UM1997-24-CO:CaCuHU, urancalcarita, oswaldpeetersita, roubaultita, kamotoïta-(Y) i sharpita.

## Formació i jaciments

Va ser descoberta l'any 1959 a la mina Shinkolobwe, a Katanga, a la República Democràtica del Congo. També ha estat descrita a les mines de Kakadu, al Territori del Nord (Austràlia), a Saint-Priest-la-Prugne (Alvèrnia - Roine-Alps, França) i a Sultani, a Jordània.

## Referències

* ↑ «Wyartite» (en anglès). Mindat. [Consulta: 10 maig 2017].
# Saluggia

Saluggia és un comune (municipi) de la província de Vercelli, a la regió italiana del Piemont, situat a uns 30 quilòmetres al nord-est de Torí. A 1 de gener de 2019 la seva població era de 6.290 habitants.
Saluggia limita amb els següents municipis: Cigliano, Crescentino, Lamporo, Livorno Ferraris, Torrazza Piemonte, Verolengo i Rondissone.

## Referències

* ↑ «Resident population on 1st january» (en anglès). ISTAT. [Consulta: 3 abril 2020].
# Mestre de la Sala Capitular de Sixena

Mestre de la Sala Capitular de Sixena és el nom amb què es coneix al pintor del segle xiii que va realitzar el 1234 unes pintures murals al monestir de Sixena. Aquestes pintures actualment formen part de la col·lecció permanent d'art romànic del Museu Nacional d'Art de Catalunya.
Aquestes pintures murals escenifiquen moments de l'Antic Testament i del Nou Testament. Són considerades com una de les mostres més rellevants de pintura romànica de tota la península, amb un estil bizantí similar al fet servir a la Catedral de Winchester.

## Referències

* ↑ «Mestre de la Sala Capitular de Sixena». Gran Enciclopèdia Catalana. Barcelona: Grup Enciclopèdia Catalana.
# Bogàtie Ploti

Bogàtie Ploti (en rus: Богатые Плоты) és un poble de l'óblast de Lípetsk, a Rússia, que en el cens del 2010 tenia 22 habitants. Pertany al districte rural de Terbuní.

## Referències

* ↑ «Комсомольская правда». «В Липецкой области в селе сгорело 103 дома». Николай Боков, 30 июля 2010. Проверено 01-08-2010